
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
Complexul de Servicii pentru Persoane Vârstnice ”Sf.Arh.Mihail și Gavril”

Centrul de Zi pentru bătrâni

Calea Sever Bocu nr.44A, Tel. 0256/490286

,,În slujba oamenilor”


Anexa nr. 8.1 la HCLMT nr. .............................................
REGULAMENT-CADRU
de organizare şi funcţionare a serviciului social
 Centrului de Zi pentu Bătrâni 

ARTICOLUL 1                                                               

Definiţie

(1)Regulamentul de organizare şi funcţionare este un document propriu al serviciului social Centrul de zi pentru Bătrâni . Înființarea Centrului de zi pentru bătrâni din cadrul Complexului de Servicii pentru persoane vârstnice ”Sf.Arh.Mihail și Gavril”, a fost aprobată prin Hotărârea Consiliului Local al Municipiului Timișoara nr. 218/27.06.2017. Regulamentul de Organizare și Funcționare este aprobat în vederea asigurării funcționării centrului cu respectarea standardelor minime de calitate aplicabile și a asigurării accesului persoanelor beneficiare la informații privind condițiile de admitere, serviciile oferite, condițiile de încetare a contractului, drepturi și obligații. 

(2)    Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali,vizitatori.

ARTICOLUL 2

Identificarea serviciului social

Serviciul social " Centrul de Zi pentru Bătrâni” cu sediul în Timișoara, str. Sever Bocu nr.44/A, cod serviciu social 8810CZ-V-I Centre de zi de asistență și recuperare, din cadrul Complexului de Servicii pentru persoane vârstnice ”Sf.Arh.Mihail și Gavril”,  este înfiinţat și administrat de furnizorul Direcţia de Asistență Socială a Municipiului Timișoara, acreditat conform Certificatului de acreditare seria AF nr.003748/34.08.2017.
ARTICOLUL 3

Scopul serviciului social

Beneficiarii serviciului social „Centrul de Zi pentru Bătrâni”sunt persoane vârstnice, pensionare cu vârsta peste 65 de ani, cu domiciliul/reședința în municipiul Timișoara.
Scopul serviciului social „Centrul de Zi pentru Bătrâni” este de prevenire şi/sau limitare  a unor situaţii de dificultate şi vulnerabilitate, care pot duce la marginalizare sau excluziune socială, promovând participarea persoanelor vârstnice la viaţa socială şi cultivarea relaţiilor interumane. 

Ansamblul de activităţi realizate pentru a răspunde nevoilor sociale, precum şi celor speciale, individuale, familiale sau de grup, sunt următoarele:

Programele de asistență pentru integrare/reintegrare socială cuprind:

1. Activităţi pentru prevenirea marginalizării sociale şi sprijinirea pentru integrare /reintegrarea socială:

- activităţi practice (autogospodărire, lucru manual, grădinărit, confecţionat obiecte decor, tricotat),

- terapii psiho-sociale

-  activităţi informative (citirea presă, cărţi, reviste, urmărirea programe radio sau TV),

-  grupuri de discuţii tematice (teme: medicale, sociale, distractive),

-  jocuri de grup (jocuri de scrabble, şah, table, rummy, jocuri distractive) etc

- terapii ocupationale 


- activitati lucrative (lucru manual, confecţionat obiecte decor, tricotat)

- activitati artistice  (tearu, dans, audiţii muzicale,pictura ), 

- activităţi educaționale intergeneraţii (programe derulate împreună cu copii, studenți, etc.),   

- activităţi în comunitate (vizionare de spectacole, vizite la diverse instituţii, serate dansante, participare la acţiuni mediatice, etc), 

- asigurarea hranei calde (fără a fi preparată la centru), prin servirea acesteia la ora prânzului

- activităţi recreativ distractive (sărbătorirea zilelor de naştere şi a altor sărbători/evenimente speciale, plimbări în aer liber, parcuri, etc.).

2. Servicii de consiliere, informare socială şi îndrumare socio-administrativă

- activități de consiliere și informare socială, 

3. Consiliere juridică

- activități de consiliere 

Programele de recuperare/reabilitare funcțională cuprind:

1.Servicii de consiliere psihologică ( recuperare/reabilitare psihică)

- activități de consiliere psihologică

- antrenament cognitiv ( grup sau individual)

2. Servicii de readaptare a capacităţilor fizice – kinetoterapie ( recuperare/reabilitare fizică)

- activități de kinetoterapie asigurate de kinetoterapeutul din cadrul  instituției,  1dată/săptămână
Programele de supraveghere și menținerea sănătății funcționale cuprind:

1.Servicii de  îndrumare medicală și consultații asigurate de medicul din cadrul  instituției, 1dată/săptămână 
2. Servicii de supraveghere și intervenție de tip tele-asistență și telefonul bătrânului

ARTICOLUL 4

Cadrul legal de înfiinţare, organizare şi funcţionare

(1) Serviciul social "Centrul de zi pentru bătrâni”  funcţionează cu respectarea prevederilor cadrului general de organizare şi funcţionare a serviciilor sociale reglementat de: 

Legea nr. 292/2011  a asistenței sociale, cu modificările ulterioare

Legea nr.17/2000 privind asistenţa socială a persoanelor vârstnice, republicată în 2008

precum şi ale altor acte normative secundare aplicabile domeniului:

Hotărârea Guvernului nr.886/2000 privind grila naţională de evaluare a nevoilor persoanelor vârstnice.

(2) Standard minim de calitate aplicabil:

Ordin MMFPSPV nr.2126/05.11.2014 privind standardele minime de calitate pentru  serviciile sociale, Anexa nr.6 - Standarde minime de calitate pentru serviciile sociale acordate în comunitate, organizate  ca centre de zi destinate persoanelor adulte. 

(3) Serviciul social "Centrul de zi pentru bătrâni” din cadrul Complexului de Servicii pentru persoane vârstnice ”Sf.Arh.Mihail și Gavril” funcționează în cadrul Direcției de Asistență Socială a Municipiului Timișoara, înfiinţat prin  Hotarârea Consiliului Local al Municipiului Timișoara nr.2018/27.06.2017.
ARTICOLUL 5

Principiile care stau la baza acordării serviciului social

(1) Serviciul social Centrul de zi pentru bătrâni  se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.

(2) Principiile specifice care stau la baza prestării serviciilor sociale în cadrul Centrului de zi pentru bătrâni  sunt următoarele:

a) respectarea şi promovarea cu prioritate a interesului persoanei beneficiare;

b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;

c) asigurarea protecţiei împotriva abuzului şi exploatării persoanei beneficiare;

d) deschiderea către comunitate;

e) asistarea persoanelor fără capacitate de exerciţiu în realizarea şi exercitarea drepturilor lor;

f) asigurarea în mod adecvat a unor modele de rol şi statut social, prin încadrarea în unitate a unui personal mixt;

g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitatea de exerciţiu;

h) promovarea unui model familial de îngrijire a persoanei beneficiare;

i) asigurarea unei îngrijiri individualizate şi personalizate a persoanei beneficiare;

j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;

k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;

l) asigurarea unei intervenţii profesioniste, prin echipe pluridisciplinare;

m) asigurarea confidenţialităţii şi a eticii profesionale;

n) responsabilizarea membrilor familiei, reprezentaţilor legale cu privire la exercitarea drepturilor şi îndeplinirea obligaţiilor de întreţinere;

o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;

p) colaborarea centrului/unităţii cu serviciul public de asistenţă socială.

r) asistarea persoanelor aflate în situaţii de dificultate şi vulnerabilitate socială, prin implicarea în identificarea, înţelegerea, evaluarea corectă şi soluţionarea problemelor individuale;

s) evitarea oricărei forme de discriminare bazate pe rasă, etnie, sex şi orientare sexuală, statut marital,  convingeri politice sau religioase, deficienţă fizică sau psihică, situaţie materială şi/sau orice altă preferinţă, caracteristică, condiţie sau statut.

t) promovarea principiului justiţiei sociale prevăzute de actele normative în vigoare;

v) egalitatea şanselor privind accesul persoanelor asistate la informaţii, servicii, resurse şi participarea acestora la procesul de luare a deciziilor;

x) respectarea demnităţii individului, unicităţii şi valorii fiecărei persoane;     
ARTICOLUL 6

Beneficiarii serviciilor sociale

(1) Beneficiarii serviciilor sociale acordate în  Centrul de zi pentru bătrâni  sunt persoane vârstnice aflate în situaţii de dificultate sau în risc de excluziune socială.
(2) Condiţiile de acces/admitere în  Centrul de zi pentru bătrâni  sunt următoarele:

a) Acte necesare

Actele necesare pentru înscrierea în centrele de zi sunt următoarele:

- copie după buletin de identitate sau carte de identitate

- copie sau original cupon de pensie din ultima lună

- adeverință de la medic de familie cu:

- diagnosticele persoanei vârstnice

- aviz epidemiologic

- recomandare pentru frecventarea unui centru de zi pentru vârstnici

- recomandare pentru kinetoterapie, după caz

- adeverință consult psihiatric

b)  Criteriile  de eligibilitate

Criteriile  de eligibilitate sunt următoarele:

- persoana să aibă domiciliul/ reședința în municipiul Timişoara

- persoana să nu sufere de boli contagioase sau psihice (de tip psihoze, Alzheimer, etc) care pot afecta integritatea celorlalte persoane care fac parte din centru ; 
- persoana să aibă vârsta legală de pensionare  conform L.17/2000 privind asistenţa socială a persoanelor vârstnice (65 ani) 

- persoana vârstnică să nu fie încadrată în gradul de dependenţă IA, IB, IC în urma evaluării complexe prin aplicarea Fişei de evaluare socio-medicală din Grila naţională de evaluare a nevoilor persoanelor vârstnice

- în Centrul de zi pot fi incluse doar persoane semidependente gr. IIA, IIB, IIC sau independente, IIIA, IIIB 

- persoana să nu fie încadrată în gradul I de dependenţă cu asistent personal de către Comisia de Expertiză Medicală a Persoanelor cu Handicap pentru Adulţi Timiş
c) Decizia de admitere/respingere 

După analizarea dosarulului solicitantului, echipa multidisciplinară, prin șeful de centru ia decizia de admitere/respingere a cererii de frecventare a centrului de zi.
d) Modalitatea de încheiere a contractului de furnizare de servicii şi modelul acestuia

Contractul  acordare  servicii sociale este încheiat între beneficiar şi Direcţia de Asistenţă Socială a Municipiului Timişoara  prin Centrului de zi pentu bătrâni.
Modelul contractului este  reglementat de Ordinul MMSSF 73/2005 privind aprobarea modelului Contractului pentru acordarea de servicii sociale, încheiat de furnizorii de servicii sociale, acreditaţi conform legii, cu beneficiarii de servicii sociale.
e) Modalitatea de stabilire a contribuţiei beneficiarului

Serviciile oferite în cadrul  Centrului de zi pentu bătrâni  sunt gratuite. 

(3) Condiţii de încetare a serviciilor 

Condițiile de încetare a serviciilor se regăsesc în Contractul de furnizare servicii sociale încheiat cu beneficiarii la secțiunea ”Încetarea contractului” precum și în Procedura proprie privind încetarea acordării serviciilor.
Rezilierea contractului se poate face în următoarele situații:

- refuzul obiectiv al beneficiarului de servicii sociale de a mai primi serviciile sociale, exprimat în mod direct sau prin reprezentant;
- nerespectarea în mod repetat de către beneficiarul de servicii sociale a regulamentului de organizare și funcționare al furnizorului de servicii sociale și a obligațiilor ce-i revin prin acesta;

- încălcarea de către furnizorul de servicii sociale a prevederilor legale cu privire la serviciile sociale, dacă este invocată de beneficiarul de servicii sociale;

- retragerea autorizaţiei de funcţionare sau a acreditării furnizorului de servicii sociale;

- limitarea domeniului de activitate pentru care furnizorul de servicii sociale a fost acreditat, în măsura în care este afectată acordarea serviciilor către beneficiarul de servicii sociale;

- schimbarea obiectului de activitate al furnizorului de servicii sociale, în măsura în care este afectată acordarea serviciilor către beneficiarul de servicii sociale;

- nerespectarea de către beneficiar a oricărei dintre obligaţiile prevăzute în contract.

Constituie motiv încetare a contractului de servicii sociale următoarele :

- expirarea duratei pentru care a fost încheiat contractul;
- acordul părţilor privind încetarea contractului;

- scopul contractului a fost atins;

- forţa majoră, dacă este invocată;

- decesul beneficiarului;

- beneficiarul nu mai îndeplineşte condiţiile de acordare prevăzute de legislaţia în vigoare privind acordarea serviciilor sociale persoanelor vârstnice;

- nesolicitarea scrisă  din partea beneficiarului a reluării contractului, după expirarea perioadei de suspendare (diverse situații,la solicitarea beneficiarului) de maxim 3 luni;  

- schimbarea domiciliului beneficiarului în altă localitate;

- contactarea unei boli contagioase sau psihice (de tipul psihozelor) care pot afecta   pe ceilalti beneficiari;

- încadrarea în grad de dependență de dependenţă IA, IB, IC, la reevaluare
- încadrarea beneficiarului în gradul I de dependenţă cu asistent personal de către Comisia de Expertiză Medicală a Persoanelor cu Handicap pentru Adulţi Timiş.

(4) Persoanele beneficiare de servicii sociale furnizate în Centrul de zi pentu bătrâni  au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;

b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;

c) să li se asigure păstrarea confidenţialităţii  asupra informaţiilor furnizate şi primite;

d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;

e) să fie protejaţi de lege atât ei, cât şi bunurile lor, atunci când nu au capacitate de exerciţiu;

f) să li se garanteze demnitatea, intimitatea şi respectarea vieţii intime;

g) să participe la evaluarea serviciilor sociale primite;

h) să fie informați cu privire  la  drepturile sociale, serviciile primite, precum și cu privire la situațiile de risc ce pot apare pe parcursul   derulării serviciilor

i) să li se comunice drepturile și obligațiile, în calitate de beneficiari ai serviciilor sociale 

j) să fie protejati împotriva riscului de abuz și negrlijare;

k) să-și exprime liber opinia cu privire la serviciile oferite;

l) de a primi servicii sociale prevăzute în planul de intervenție;

m) de a refuza, în condiţii obiective, primirea serviciilor sociale;

n) de a fi informat, în timp util şi în termeni accesibili, asupra oportunităţii acordării altor servicii sociale;

o) de a fi informat, în timp util şi în termeni accesibili, asupra listei la nivel local cuprinzând furnizorii acreditaţi să acorde servicii sociale;

p) de a fi informat, în timp util şi în termeni accesibili, asupra regulamentului;

r) dreptul de a avea acces la propriul dosar;

q) dreptul de a solicita informații/explicații suplimentare în raport cu rezultatele evalării/reevaluării realizate de către echipa multidisciplinară;

(5) Persoanele beneficiare de servicii sociale furnizate în “ Centrul de zi pentu bătrâni” au următoarele obligaţii:
a) să furnizeze informaţii corecte cu privire la identitate, situaţie familială, socială, medicală şi economică și  să permită furnizorului de servicii sociale verificarea veridicităţii acestora;
b) să participe, în raport cu vârsta, situaţia de dependenţă etc. la procesul de furnizare a serviciilor sociale;

c) să contribuie, în conformitate cu legislaţia în vigoare, la plata serviciilor sociale furnizate, în funcţie de tipul serviciului şi de situaţia lor materială;

d) să comunice orice modificare intervenită în legătură cu situaţia lor personală;

e) să respecte prevederile prezentului regulament;

f) să respecte termenele şi clauzele stabilite în cadrul planului de intervenție, programul centrului și să anunțe când lipsesc de la activitățile centrului;

g) de a avea o ţinută decentă, igienă corporală adecvată şi un limbaj de comunicare corespunzător unei colectivităţi;

h) este interzis consumul de alcool sau frecventarea centrului în stare de ebrietate;

i) de a avea  un comportament decent, de a respecta atât colegii cât şi personalul, fără conversaţii sau remarci nepoliticoase care pot leza altă persoană.

(6) Capacitatea maximă a Centrul de zi pentu bătrâni  este de 40 beneficiari.
ARTICOLUL 7        

Activităţi şi funcţii

Principalele funcţii ale serviciului social Centrul de zi pentu bătrâni  sunt următoarele:

a) de furnizare a serviciilor sociale de interes public general/local, prin asigurarea următoarelor activităţi:

1. reprezintă furnizorul de servicii sociale în contractul încheiat cu persoana beneficiară;

2. reprezintă furnizorul de servicii sociale în contractele de parteneriat încheiate cu alti furnizori de servicii sociale licențiate din comunitate; 

3. reprezintă furnizorul de servicii sociale în contractele de sponsorizare.

b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:

1. elaborarea de materiale  informative pe suport scris ( fluturași) care sunt distribuite în comunitate;

2. elaborarea de materiale informative pe suport electronic (fotografii, date de informare sau publicitare) care sunt postate pe site-ul Direcției de Asistență Socială a Municipiului Timișoara;

3. asigurarea modului de diseminarea informațiilor referitoare la modul de organizare și funcționare a centrului, serviciile disponibile, drepturile și obligațiile către beneficiari și a reprezentanților acestora, anterior încheierii contractului de furnizare servicii; 
4. organizarea sesiunilor de informare a beneficiarilor privind activitățile proprii, consemnate în Registrul privind informarea beneficiarilor; 
5. stabilirea unui program de vizită pentru a facilita accesul în incinta proprie a potențialilor beneficiari, membrii săi de familie, anterior admiterii acestora, pentru a cunoaște activitățile, serviciile acordate; 

6. desemnarea unei persoane responsabile din centru pentru realizarea activităților de informare a beneficiarilor, precum și de comunicare cu purtătorul de cuvânt a insituției care este responsabil de comunicarea cu publicul interesat; 

c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:

1. organizarea și participare la acțiuni de promovare a imaginii beneficiarilor și sensibilizare comunității despre problematica persoanelor vârstnice;

2. realizarea Raportului Informativ privind Chestionarul de  verificare a satisfacției beneficiarilor;

3. realizarea semestrială  a publicației Buletinul Informativ al  Centrul de zi pentu bătrâni ;

4. aplicarea prevederilor Codului de etică care cuprinde un set de reguli ce privesc asigurarea tratamentului egal pentru toți beneficiarii, acordarea serviciilor exclusiv în interesul și protecția beneficiarilor, respectarea eticii profesionale în relația cu beneficiarii;

5. organizarea sesiunilor de informare a personalului privind cunoașterea și aplicarea prevederilor  Codului de etică, consemnate în registrul de evidență privind perfecționarea continuă a personalului; 
6. comunicarea către beneficiari a Procedurii privind sesizările și reclamațiile, facilitând și încurajând beneficiarii să-și exprime opinia asupra oricăror aspecte care privesc activitatea centrului;  

7. organizarea sesiunilor de informare a personalului privind  respectarea drepturilor/obligațiilor beneficiarilor precum și drepturile/obligațiile centrului, 

8. organizarea sesiunilor de informare a beneficiarilor privind respectarea drepturile și obligațiile comune, precum și a sesiunilor privind tipurile de abuz, modalitatea de identificare și sesizare a eventualelor abuzuri;  
9. comunicarea către beneficiari a Procedurii privind cazurile de abuz și neglijență, încurajându-i astfel să sesizeze orice formă de abuz, neglijență sau tratament degradant la care sunt supuși de persoanele cu care vin în contact; 
d) de asigurare a calităţii serviciilor sociale prin realizarea următoarelor activităţi:

1. elaborarea instrumentelor standardizate utilizate în procesul de acordare a serviciilor, așa cum sunt ele prevăzute în standardele minime de calitate aplicabile centrului;

2. realizarea de evaluări periodice a serviciilor prestate, conform standardelor minime de calitate ablicabile centrului;    

3. realizarea Raportului  Informativ privind Chestionarul de  verificare a satisfacției beneficiarilor;

4. monitorizarea realizării indicatorilor de performanță  corelați obiectivelor centrului; 
5. monitorizarea permenentă a acordării serviciilor sociale la standardele minime de calitate aplicabile, de către Compartimentul de Monitorizare Centre de Asistență Socială din cadrul instituției; 
e) de administrare a resurselor financiare, materiale şi umane ale centrului prin realizarea următoarelor activităţi:

1. asigurarea, prin Compartimentul de Monitorizare Centre de Asistență Socială din cadrul instituției accesului la resurselele financiare, materiale, juridice și umane ale instiuției, necesare desfășurării activităților din cadrul centrului,prin: 

a. întocmirea propunerilor pentru Planul Anual de Achiziții al furnizorului de servicii sociale;

b. întocmirea de propuneri pentru investiții; 

c. întocmirea de referate de necesitate;

d. întocmirea Planului de Amenajare și Adaptare a Mediului Ambiant;

e. întocmirea de propuneri privind Planul de formare/perfecționare profesională a personalului;

f. întocmirea de propuneri/referate privind ocuparea posturilor;
g. orice altă activitate necesară bunei desfășurări a activităților din cadrul centrului de zi; 

ARTICOLUL 8

Structura organizatorică, numărul de posturi şi categoriile de personal

1.   Serviciul social Centrul de zi pentu bătrâni  funcţionează cu un număr total de 3,5 persoane conform statului de funcții, anexă la Hotărârea Consiliului Local al Municipiului Timișoara  nr. 218/27.06.2017, din care:

a) personal de conducere: șef centru ½ normă
b) personal de specialitate de îngrijire şi asistenţă; personal de specialitate şi auxiliar: 3 (psiholog, referent cu atribuții de lucrător social, educator)
c) personal cu funcţii administrative, gospodărire, întreţinere-reparaţii, deservire:  0 
Activitățile de gospodărire, întreţinere-reparaţii, resurse-umane, juridic și contabiliate  sunt asigurate de personalul din cadrul instituției. 
d) voluntari: - 0.

1.1. Personalul de specialitate reprezintă minimum 85 % din totalul personalului.
1.2. Încadrarea personalului se realizează cu respectarea numarului maxim de posturi prevăzut în statul de funcții aprobat.

1.3 Numărul maxim de posturi pentru funcții de conducere este: un post cu ½ normă pentru seful de centru

2.Raportul angajat beneficiar este de 1/10. 
ARTICOLUL 9

Personalul de conducere

(1) Personalul de conducere este reprezentată prin şef de centru ½ normă;

(2) Atribuţiile personalului de conducere sunt:

a) asigură coordonarea, îndrumarea şi controlul activităţilor desfăşurate de personalul centrului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;

b) elaborează rapoartele generale privind activitatea centrului social, stadiul implementării obiectivelor şi întocmeşte informări pe care le prezintă conducătorului instituției;   
c) propune participarea personalului de specialitate la programele de instruire şi perfecţionare; 
d) colaborează cu alte centre, alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;

e) întocmeşte raportul anual de activitate;

f) asigură buna desfăşurare a raporturilor de muncă dintre angajaţii centrului;

g) propune conducerii instituției aprobarea structurii organizatorice şi a numărului de personal;

h) desfăşoară activităţi pentru promovarea imaginii centrului în comunitate;

i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul centrului pe care îl conduce;

j) răspunde de calitatea activităţilor desfăşurate de personalul din cadrul centrului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;

k) organizează activitatea personalului din subordine şi asigură respectarea timpului de lucru şi a regulamentului de organizare şi funcţionare;

l) reprezintă centrul în relaţiile cu conducerea instituției şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, conform atribuțiilor stabilite prin fișa postului; 
m) asigură comunicarea şi colaborarea permanentă cu serviciul public de asistenţă socială de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
o) întocmeşte propuneri pentru bugetul propriu al centrului ; 
p) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;

q) asigură încheierea cu beneficiarii a contractelor de furnizare a serviciilor sociale;

r) alte atribuţii prevăzute în standardul minim de calitate aplicabil; 
(3) Funcţiile de conducere se ocupă prin concurs sau, după caz, examen, în condiţiile legii.

(4) Candidaţii pentru ocuparea funcţiei de conducere sunt absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.

(5) Sancţionarea disciplinară sau eliberarea din funcţie a conducătorilor instituţiei se face în condiţiile legii.

ARTICOLUL 10

Personalul de specialitate de îngrijire şi asistenţă precum și auxilar: 
(1) Personalul de specialitate este:

b) psiholog (263411);
d) referent  
e) educator (234203)
Atribuţii ale personalului de specialitate:

a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;

b) colaborează cu specialişti din alte centre în vederea soluţionării cazurilor, identificării de resurse;

c) monitorizează respectarea standardelor minime de calitate;

d) sesizează conducerii centrului situaţii care pun în pericol siguranţa beneficiarului, situaţii de nerespectarea prevederilor prezentului regulament;

e) întocmeşte rapoarte periodice cu privire la activitatea derulată;

f) face propuneri de îmbunătăţire a activităţii în vederea creşterii calităţii serviciului şi respectării legislaţiei;
g) răspunde de elaborarea și implementarea corespunzătoare a sistemului de control intern managerial (SCM), de elaborarea și aplicarea procedurilor operaționale și cele de sistem la nivelul entității;

h) răspunde de elaborarea și implementarea standardul minim de calitate aplicabil la nivelul centrului de zi; 
i) răspunde de realizarea atribuțiilor stabilite de către conducătorul instituției în fișa de post;

Atribuțiile referentului cu atribuții de lucrător social
a) transmite persoanelor interesate toate informațiile și documentele necesare pentru a putea beneficia de serviciile Centrului de zi;

b) răspunde de aplicarea metodologiei/procedurii de lucru conform standardelor minime de calitate aplicabile în centrul de zi; 

c) răspunde de realizarea atribuțiilor stabilite de către conducătorul instituției în fișa de post; 

d) acordă sprijin beneficiarilor centrului de zi în derularea activităţilor şi supraveghează  persoanele  vârstnice pe perioada şederii lor în centrul de zi; 
c) răspunde de întocmirea fişelor de activităţi, a caietul cu activităţi şi orice alte document/instrument  conform metodologiei/procedurii de lucru;

d)colaborează cu membrii echipei multidisciplinare din cadrul centrului de zi şi participă activ la întâlnirile de lucru pe cazuistica fiecărui beneficiar în parte, conform competențelelor și a atribuțiilor stabilite prin fișa de post; 
e) participă la elaborarea și răspunde de aplicarea metodologiei/procedurii de lucru conform standardelor minime de calitate aplicabile în centrul de zi; 

c) răspunde de realizarea atribuțiilor stabilite de către conducătorul instituției în fișa de post; 

d) răspunde de cunoasterea și implementarea corespunzătoare a sistemului de control intern managerial (SCM), de aplicarea procedurilor operaționale și cele de sistem la nivelul entității
Atribuțiile psihologului

a) realizează evaluarea periodică  și individuală a  beneficiarilor centrului de zi;

b) realizează consiliere și informare psihologică,  activităţi terapeutice individuale si de grup precum și a documentației specifice (fișa de evaluare sociomedicală, fișa  de observaţie   psihologică, etc.);
c) realizează activități de optimizare și dezvoltare personală a beneficiarilor, probleme psihologice sau de patologie somatică in care sunt implicaţi factori psihologici;

d) colaborează cu membrii echipei multidisciplinare din cadrul centrului de zi şi participă activ la întâlnirile de lucru pe cazuistica fiecărui beneficiar în parte, conform competențelelor și a atribuțiilor stabilite prin fișa de post; 

e) realizează testarile psihologice în vederea examinării şi  monitorizării stării mintale ale beneficiarilor din centru;
g) participă la elaborarea și răspunde de aplicarea metodologiei/procedurii de lucru conform standardelor minime de calitate aplicabile în centrul de zi; 

h) răspunde de realizarea atribuțiilor stabilite de către conducătorul instituției în fișa de post; 

i) răspunde de elaborarea și implementarea corespunzătoare a sistemului de control intern managerial (SCM), de aplicarea procedurilor operaționale și cele de sistem la nivelul entității

Atribuțiile Educatorului
a) acordă sprijin de specialitate beneficiarilor centrului de zi în derularea activităţilor şi supraveghează  persoanele  vârstnice pe perioada şederii lor în  Centrul de zi; 
b) asigură derularea etapelor procesului de acordare a serviciilor sociale cu respectarea standardelor minime de calitate aplicabile şi a procedurilor și a prezentului regulament;
c) colaborează cu specialişti din alte centre în vederea soluţionării cazurilor, identificării de resurse;

d) sesizează conducerii centrului situaţii care pun în pericol siguranţa beneficiarului și orice alte situaţii de nerespectarea a regulamentelor interne, a procedurilor de lucru; 
d) colaborează cu membrii echipei multidisciplinare din cadrul centrului de zi şi participă activ la întâlnirile de lucru pe cazuistica fiecărui beneficiar în parte, conform competențelelor și a atribuțiilor stabilite prin fișa de post; 

e) participă la elaborarea și răspunde de aplicarea metodologiei/procedurii de lucru conform standardelor minime de calitate aplicabile în centrul de zi; 

c) răspunde de realizarea atribuțiilor stabilite de către conducătorul instituției în fișa de post; 

d) răspunde de cunoasterea și implementarea corespunzătoare a sistemului de control intern managerial (SCM), de aplicarea procedurilor operaționale și cele de sistem la nivelul entității

ARTICOLUL 11

Personalul administrativ, gospodărie, întreţinere-reparaţii, deservire

(1) Personalul administrativ care asigură activitățile auxiliare este asigurat de alte servicii ale Direcției de Asistență Socială a Municipiului Timișoara .

Pentru activitatea curentă la centre de zi personalul auxiliar existent este:   0
ARTICOLUL 12

Finanţarea centrului

(1) În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.

(2) Finanţarea cheltuielilor centrului se asigură, în condiţiile legii, din următoarele surse:

    a) bugetul local al Consiliului Local  al municipiului Timișoara;

    b) donaţii, sponsorizări sau alte contribuţii din partea persoanelor fizice ori juridice din ţară şi din străinătate;

    c) fonduri externe rambursabile şi nerambursabile;

    d) alte surse de finanţare, în conformitate cu legislaţia în vigoare.

Aprobat,
Director general,

Nr___________/2017

CONTRACT
pentru acordarea de servicii sociale în centru de zi

Nr. ...../ ...........

  1.Părţile contractante:

I. Direcţia de Asistenţă Socială a municipiului  Timişoara – Complex de servicii sociale pentru persoane vârstnice ” Sfinții Arh. Mihail și Gavril”, denumit în continuare furnizor de servicii sociale, cu sediul administrativ, în Timişoara , str. Plavoșin nr. 21, judeţul Timiş, codul de înregistrare fiscală ..................., Cerificat de Acreditare seria AF nr. 003748/24.08.2017, reprezentată de doamna jr. Rodica Cojan având funcţia de Director General, 

II. ....................................... denumit în continuare beneficiar, domiciliat/locuieşte în localitatea TIMIŞOARA, judeţul TIMIŞ, ...................................... codul numeric  personal  ....................., posesor al ............ seria .......... nr. ................., elib. la data de ........de Secţia de Poliţie TIMIŞOARA, reprezentat prin domnul/doamna ........................, domiciliat/domiciliată în localitatea ........., str. …………………..... nr…..., judeţul/sectorul ....................., posesor/posesoare al/a B.I./C.I. seria ……. nr. …......, eliberat/eliberată la data de……………...............de Secţia de Poliţie…………......., conform ............................................................ (se va menţiona actul care atestă calitatea de reprezentant) nr...................../ data ............................................,

Având în vedere:

Cererea de admitere nr…………………………;

Evaluarea inițală efectuată pe data de ..................;
Decizia de admitere din data de …………………;  
Certificat de Acreditare seria AF nr. 003748/24.08.2017;

Licența de Funcționare a serviciului social de centru de zi..............................;

Regulamentul de Organizare și Funcționare al serviciului de centru de zi pentru persoane vârstnice ;

Legea nr.17/2000 privind asistenţa socială a persoanelor vârstnice;

Hotărârea Consiliului Local al Municipiului Timișoara nr.78/26.02.2008 privind furnizarea, fără plata unei contribuţii, a serviciilor sociale de îngrijire în centre de zi a persoanelor vârstnice,  
Convin asupra următoarelor:

2. Obiectul contractului :

   2.1.
Obiectul contractului îl constituie acordarea de servicii sociale centrul de zi în Complex de servicii sociale pentru persoane vârstnice ” Sfinții Arh. Mihail și Gavril”, cu sediul pe str. Sever Bocu nr. 44A 

   2.2.
Descrierea serviciilor sociale acordate de furnizorul de servicii sociale:

a) Activităţi pentru prevenirea marginalizării sociale şi sprijinirea pentru integrare /reintegrarea socială 
b) Servicii de consiliere, informare socială şi îndrumare socio-administrativă

c) Consiliere juridică

d) Servicii de consiliere psihologica ( recuperare/reabilitare psihică)

e) Servicii de readaptare a capacităţilor fizice – kinetoterapie ( recuperare/reabilitare fizica)

f) Servicii de  îndrumare medicală si consultatii

3. Costurile serviciilor sociale acordate şi contribuţia beneficiarului de servicii sociale :
    3.1. Costul total pe lună al serviciilor sociale prevăzute la pct. 2 este de: ............ ron/luna ( pentru o frecvență de …..zile /săptămână)

    3.2. Contribuţia beneficiarului pentru serviciile sociale primite este de:  0 (zero) lei/lună, conform Hotărârii nr.78/26.02.2008 privind furnizarea, fără plata unei contribuţii, a serviciilor sociale de îngrijire în centre de zi a persoanelor vârstnice. 

4. Durata contractului :

   4.1. Durata contractului este pe perioadă nedeterminată, începând cu data de ……………………. 

   4.2. Actul adițional la contract se încheie, cu acordul părților,  în cazul în care se modifică  datele personale ale beneficiarului, costul lunar al serviciilor sociale raportat la  numărul de zile frecvență/săptămână. 
5. Etapele evaluării/reevaluării nevoilor individuale ale beneficiarilor:    
   5.1.Evaluarea / reevaluarea  nevoilor individuale  ale beneficiarilor

   5.2.Elaborarea planului de intervenție 

   5.3.Implementarea măsurilor din planul de intervenţie si monitorizarea activităţilor desfăşurate

6. Drepturile furnizorului de servicii sociale:

   6.1.
de a verifica veridicitatea informaţiilor primite de la beneficiarul de servicii sociale;
   6.2.
de a sista acordarea serviciilor sociale către beneficiar în cazul în care constată că acesta i-a furnizat informaţii eronate;

   6.3.
de a utiliza, în condiţiile legii, date denominalizate în scopul întocmirii de statistici pentru dezvoltarea serviciilor sociale.

7. Obligaţiile furnizorului de servicii sociale:

   7.1. să respecte drepturile şi libertăţile fundamentale ale beneficiarului în acordarea serviciilor sociale, precum şi drepturile beneficiarului de servicii sociale, rezultate din prezentul contract;

   7.2. să acorde servicii sociale prevăzute în planul de intervenție, cu respectarea acestuia şi a standardelor minimale de calitate a serviciilor sociale;

   7.3. să depună toate diligenţele pentru a asigura beneficiarul de continuitatea serviciilor sociale furnizate;

   7.4. să fie receptiv şi să ţină cont de toate eforturile beneficiarului de servicii sociale în îndeplinirea obligaţiilor contractuale şi să considere că beneficiarul şi-a îndeplinit obligaţiile contractuale în măsura în care a depus toate eforturile;

   7.5. să informeze beneficiarul de servicii sociale asupra:

   - procedurilor operaționale aplicate la nivelul centrului de zi (admiterea în centre de zi, încetarea acordării serviciilor în centre de zi, evaluarea a nevoilor individuale ale beneficiarilor din centre de zi, măsurarea  gradului de satisfacție a beneficiarilor din centre de zi, semnalarea sesizărilor și reclamațiilor, identificarea, semnalarea și soluționarea cazurilor de abuz și neglijență) 
   - conţinutului serviciilor sociale şi condiţiilor de acordare a acestora;

   - oportunităţii acordării altor servicii sociale;

   - listei la nivel local cuprinzând furnizorii acreditaţi să acorde servicii sociale;

   - regulamentului de organizare și funcționare;

   - oricărei modificări de drept a contractului;

   7.6.  să completeze şi să revizuiască planul de intervenție  exclusiv în interesul acestuia;

   7.7. să respecte, conform legii, confidenţialitatea datelor şi informaţiilor referitoare la beneficiarul de servicii sociale;

   7.8. să ia în considerare dorinţele şi recomandările obiective ale beneficiarului cu privire la acordarea serviciilor sociale;

8. Drepturile beneficiarului

   8.1. În procesul de acordare a serviciilor sociale prevăzute la pct. 2, furnizorul de servicii sociale va respecta drepturile şi libertăţile fundamentale ale beneficiarului de servicii sociale.

   8.2. Beneficiarul are următoarele drepturi contractuale:

- să li se respecte drepturile și libertățile fundamentale fără nici o discriminare 
- să fie informați cu privire la  drepturile sociale, serviciile primite, precum și cu privire la situațiile de risc ce pot apare pe parcursul   derulării serviciilor

- să li se comunice drepturile și obligațiile, în calitate de beneficiari ai serviciilor sociale 

- să participe la procesul de luare a deciziilor în furnizarea serviciilor sociale

- să li se asigure păstrarea confidențialității asupra datelor personale, informațiilor furnizateși primite

- să li se garanteze demnitatea și intimitatea;

- să fie protejati împotriva riscului de abuz și negrlijare;

- să-și exprime liber opinia cu privire la serviciile oferite;

de a primi servicii sociale prevăzute în planul de intervenție;

-șă li se asigure continuitatea serviciilor sociale atât timp cât se menţin condiţiile care au generat situaţia de dificultate;

- de a refuza, în condiţii obiective, primirea serviciilor sociale;

- de a fi informat, în timp util şi în termeni accesibili, asupra oportunităţii acordării altor servicii sociale;

- de a fi informat, în timp util şi în termeni accesibili, asupra listei la nivel local cuprinzând furnizorii acreditaţi să acorde servicii sociale;

- de a fi informat, în timp util şi în termeni accesibili, asupra regulamentului de ordine internă;

- dreptul de a avea acces la propriul dosar;

   9. Obligaţiile beneficiarului:

   9.1. să participe activ în procesul de furnizare a serviciilor sociale şi la reevaluarea şi revizuirea planului de intervenție;

   9.2. să furnizeze informaţii corecte cu privire la identitatea şi situaţia familială, medicală, economică şi socială şi să permită furnizorului de servicii sociale verificarea veridicităţii acestora;

   9.3. să respecte termenele şi clauzele stabilite în cadrul planului de intervenție;

   9.4. de a avea o ţinută decentă, igienă corporală adecvată şi un limbaj de comunicare corespunzător unei colectivităţi;

   9.5. să anunţe orice modificare intervenită în legătură cu situaţia sa personală pe parcursul acordării serviciilor sociale;

   9.6. să respecte regulamentul de ordine internă al furnizorului de servicii sociale (reguli de comportament, program etc.);

   9.7.este interzis consumul de alcool sau frecventarea centrului în stare de ebrietate;

   9.8. de a avea  un comportament decent, de a respecta atât colegii cât şi personalul, fără conversaţii sau remarci nepoliticoase care pot leza altă persoană.

10. Soluţionarea reclamaţiilor :

   10.1. Beneficiarul are dreptul de a formula verbal şi/sau în scris reclamaţii cu privire la acordarea serviciilor sociale.

   10.2. Reclamaţiile pot fi adresate furnizorului de servicii sociale direct sau prin intermediul oricărei persoane din cadrul echipei de implementare a planului individualizat.

   10.3. Furnizorul de servicii sociale are obligaţia de a analiza conţinutul reclamaţiilor, consultând atât beneficiarul de servicii sociale, cât şi specialiştii implicaţi în implementarea planului individualizat de asistenţă şi îngrijire şi de a formula răspuns în termen de maximum 30 zile de la primirea reclamaţiei.

   10.4. Dacă beneficiarul de servicii sociale nu este mulţumit de soluţionarea reclamaţiei, acesta se poate adresa în scris Comisiei de mediere socială de la nivelul judeţului Timiş care va clarifica prin dialog divergenţele dintre părţi sau, după caz, instanţei de judecată competente.

11. Litigii
   11.1. Litigiile născute în legătură cu încheierea, executarea, modificarea şi încetarea ori alte pretenţii decurgând din prezentul contract vor fi supuse unei proceduri prealabile de soluţionare pe cale amiabilă.

   11.2. Dacă după 15 zile de la începerea acestor proceduri neoficiale furnizorul de servicii sociale şi beneficiarul de servicii sociale nu reuşesc să rezolve în mod amiabil o divergenţă contractuală, fiecare poate solicita Comisiei de mediere socială mijlocirea soluţionării divergenţelor sau se poate adresa instanţelor judecătoreşti competente.

 12. Rezilierea contractului
   12.1. Constituie motiv de reziliere a prezentului contract următoarele:

   a) refuzul obiectiv al beneficiarului de servicii sociale de a mai primi serviciile sociale, exprimat în mod direct sau prin reprezentant;

   b) nerespectarea în mod repetat de către beneficiarul de servicii sociale a regulamentului de organizare și funcționare al furnizorului de servicii sociale, a obligațiilor ce-i revin prin acesta;

   c) încălcarea de către furnizorul de servicii sociale a prevederilor legale cu privire la serviciile sociale, dacă este invocată de beneficiarul de servicii sociale;

   d) retragerea autorizaţiei de funcţionare sau a acreditării furnizorului de servicii sociale;

   e) limitarea domeniului de activitate pentru care furnizorul de servicii sociale a fost acreditat, în măsura în care este afectată acordarea serviciilor către beneficiarul de servicii sociale;

   f) schimbarea obiectului de activitate al furnizorului de servicii sociale, în măsura în care este afectată acordarea serviciilor către beneficiarul de servicii sociale.

   g) nerespectarea de către beneficiar a oricărei dintre obligaţiile prevăzute la prezentul contract.

13. Încetarea contractului

   13.1. Constituie motiv de încetare a prezentului contract următoarele:

   a) expirarea duratei pentru care a fost încheiat contractul;

   b) acordul părţilor privind încetarea contractului;

   c) scopul contractului a fost atins;

   d) forţa majoră, dacă este invocată;

   e) decesul beneficiarului;

   f) beneficiarul nu mai îndeplineşte condiţiile de acordare prevăzute de legislaţia în vigoare privind acordarea serviciilor sociale persoanelor vârstnice.

   g)  nesolicitarea scrisă  din partea beneficiaruluia reluării contractului,după expirarea perioadei de suspendare de maxim 3 luni  

   h) schimbarea domiciliului beneficiarului în altă localitate;

   i)  contactarea unei boali contagioase sau psihice( de tipul psihozelor) care po afecta   pe ceilalti beneficiari

   j) încadrarea în grad de dependență de dependenţă IA, IB, IC, la reevaluare
   k) încadrarea beneficiarului în gradul I de dependenţă cu asistent personal de către Comisia de Expertiză Medicală a Persoanelor cu Handicap pentru Adulţi Timiş;

 14. Suspendarea contractului
  14.1. Constituie motiv de suspendare  a prezentului contract următoarele:
   a) solicitarea în scris a beneficiarului  pentru o perioadă de maxim 3 luni

15 Dispoziţii finale

   15.1. Părţile contractante au dreptul, pe durata îndeplinirii prezentului contract, de a conveni modificarea clauzelor acestuia prin act adiţional numai în cazul apariţiei unor circumstanţe care lezează interesele legitime ale acestora şi care nu au putut fi prevăzute la data încheierii prezentului contract.

   15.2. Prevederile prezentului contract se vor completa cu prevederile legislaţiei în vigoare în domeniu.

   15.3. Limba care guvernează prezentul contract este limba română.

   15.4. Prezentul contract va fi interpretat conform legilor din România.

   15.5. Furnizorul de servicii sociale realizează monitorizarea şi evaluarea serviciilor sociale acordate.

   15.6. Prezentul contract de furnizare a serviciilor sociale a fost încheiat la sediul furnizorului de servicii sociale/domiciliul beneficiarului de servicii sociale în două exemplare, câte unul pentru fiecare parte contractantă.

                                                                                                                         
Direcția de Asistență Socială a Municipiului Timișoara                      
    Beneficiarul de servicii sociale,
               
            Director General,

                             




                       Avizat juridic,

                   Şef Complex servicii,

